[image: image1.jpg]



Република Србија
АГЕНЦИЈА ЗА ЛИЦЕНЦИРАЊЕ

СТЕЧАЈНИХ УПРАВНИКА

Б Е О Г Р А Д
На основу одредби Закона о стечају (“Сл.гласник РС”, бр. 104/2009, 13/2010 и 83/2014) стечајни дужник Бранко Перишић ад Крушевац– у стечају, Трг мира бр.28, матични број: 07268769, кога заступа стечајни управник Агенција за лиценцирање стечајних управника – Центар за стечај, а по пуномоћју повереник Драгиша Ђорђевић 

ОБЈАВЉУЈЕ ОГЛАС
За прикупљање писаних понуда за закључење Уговора о пословно-техничкој сарадњи o давању на коришћење и то:

· производних капацитета стечајног дужника,

· мреже малопродајних објеката,

· транспортних возила

· право експлоатисања и право временски ограниченог искључивог коришћења свих робних   жигова и марки стечајног дужника, који се односе на, или су у било каквој вези са производњом и прометом производа. 

ПРОИЗВОДНИ КАПАЦИТЕТИ у Крушевцу:

Млин и Управна зграда: Зграда бр.1 (Млин) 3.760м2 и Управна зграда 288м2 (цела зграда осим канцеларије повереника на I спрату од 22м2).

Силос: Зграда бр.7, капацитета 5000 т бруто површине 1.200м2, спратност По+П+12+Пк.

Пекара: бруто површине 1.308м2, (Зграда бр.6 Пекара 1.196м2+ Зграда бр.12 котларница 52м2+Зграда бр.13 надстрешница 48м2+Зграда бр10.енергетска станица 12м2). 

Портирница: Зграда бр.3-5м2

Магацин подног складишта: Зграда бр. 5-672м2 (приземље)

МАЛОПРОДАЈНИ ОБЈЕКТИ:  

Укупно 12 малопродајних објеката од чега 8 у власништву (седам у Крушевцу и један у Александровцу) и 4 објекта која су узета у закуп у Крушевцу. Тачне адресе и површине објеката су побројане у спецификацији као прилог нацрта Уговора о пословно техничкој сарадњи.

ТРАНСПОРТНА ВОЗИЛА:
Укупно 5 путничких и 19 транспортних возила по спецификацији која је саставни део нацрта Уговора о пословно техничкој сарадњи.

Пословно – техничка сарадња подразумева да стечајни дужник обезбеђује производне капацитете, са комплетном опремом и покретним стварима које се употребљавају у процесу производње или ради дистрибуције производа на тржишту, а понуђач организује наставак процеса призводње ради очувања и евентуалног повећања тржишног удела у продаји хлеба које се производи и продаје под робним жигом „Бранко Перишић’’.

Услови:

Право на учешће у поступку прикупљања понуда имају сва лица која:
· уплате депозит у износу од 2.000.000,00 динара на текући рачун стечајног дужника код Пиреус банке број 125-0000001824587. Рок за уплату депозита је 14.10.2016. године. Понуђачу са којим се закључи уговор, уплаћени депозит биће урачунат у укупни новчани износ, осталим понуђачима депозит биће враћен у року од 15 дана од дана одржавања отварања понуда.

· су регистрована за обављање делатности из гране делатности стечајног дужника. Уколико је понуђач инвестициони фонд или нека друга финансијска институција, неопходно је да у року од 15 дана од дана проглашења за корисника капацитета обезбеди сарадњу са правним лицем које испуњава горе наведене услове, а у супротном, избор ће бити неважћи,

· у последње две године нису имала пословни губитак – завршни рачуни за 2014. и 2015. годину,

· немају неизмирених обавеза према стечајном дужнику или спорова са стечајним дужником на дан објаве огласа, а што укључује и сва лица која имају статус повезаних лица са Понуђачем, у смислу одредби Закона о стечају и Закона о привредним друштвима,

Потпуна и уредна понуда треба да садржи следеће:
· све податке о подносиоцу понуде (име и презиме/ назив, адреса, телефон, бр. текућег рачуна, делатност) на обрасцу у документацији;
· јасну и недвосмислену понуду у динарима, са назначењем износа који се нуди на месечном нивоу на име пословно – техничке сарадње; 
· извод из регистра привредних субјеката и ОП образац
· овлашћење за заступање, односно предузимање конкретних радњи у поступку прикупљања понуда за закуп (за пуномоћнике);
· потписану изјаву о губитку права на повраћај депозита за учешће на прикупљању понуда.
         Обавезе понуђача прецизно су наведене у нацрту Уговора о техничко пословној сарадњи чији увид заинтереована лица могу остварити сваког радног дана од 08.00 - 16.00 часова, на адреси стечајног дужника.

Писане понуде се достављају у затвореној коверти искључиво личном доставом на адресу: Агенција за лиценцирање стечајних управника - Центар за стечај, Теразије 23, Београд, за "БРАНКО ПЕРИШИЋ"АД У СТЕЧАЈУ; са напоменом „ПОНУДА ЗА УГОВОР О ПОСЛОВНО-ТЕХНИЧКОЈ САРАДЊИ – НЕ ОТВАРАТИ“. 

Крајњи рок за достављање понуда је 17.10.2016. године до 11.45 часова. 
Јавно отварање понуда одржаће се дана 17.10.2016. године у 12:00 часова (15 минута по истеку времена за прикупљање понуда) на адреси: Агенција за лиценцирање стечајних управника - Центар за стечај, Теразије 23, Београд, у присуству комисије за отварање понуда и представника свих понуђача. 
Комисија за отварање понуда на лицу места три пута ће позвати понуђаче да побољшају своје понуде. Неблаговремене и непотпуне понуде неће бити предмет разматрања.
Све понуде које испуњавају горе наведене услове, биће прослеђене Одбору поверилаца на разматрање.

Одбор поверилаца није у обавези да прихвати ни једну од пристиглих понуда, из било ког разлога. Ближе информације се могу добити на телефон повереника стечајног управника – Агенције за лиценцирање стечајних управника, Драгиша Ђорђевић: 063/808-22-55.
Агенција за лиценцирање стечајних управника
Центар за стечај, Теразије 23, III спрат; тел: 011/30-25-799; факс: 011/30-25-761; e-mail: office@alsu.gov.rs

